कीर्तिपुरको जितमा जयदीप चम्किए
कीर्तिपुर ‘ए’ ले दोस्रो नखिपोट खुला बास्केटबल प्रतियोगिताको पुरुषतर्फ बिहीबार विजय नतिजा निकालेको छ ।
काठमाडौँ — कीर्तिपुर ‘ए’ ले दोस्रो नखिपोट खुला बास्केटबल प्रतियोगिताको पुरुषतर्फ बिहीबार विजय नतिजा निकालेको छ ।कीर्तिपुर ‘ए’ ले बौद्ध ‘बी’ लाई ८८–५३ स्कोरले हरायो । विजयी टिमका लागि जयदीपले २८ स्कोर जोडे । कीर्तिपुरको ‘बी’ टिम भने पराजित भयो । शंकरदेव क्याम्पसले कीर्तिपुर ‘बी’ लाई ७९–७५ ले हरायो । शंकरदेवका सोहिल श्रेष्ठले २३ स्कोर गरे ।पुरुषमै क्वाटरफाइनलमा स्थान पक्का गरिसकेका आर्मी र टाइम्सले पनि जित निकाले । आर्मीले टाइमआउटलाई ९९–७७ ले हरायो । आर्मीका निकेश मगरले २८ स्कोर जोडे । टाइम्सले बलर्समाथि १२०–७६ को जित पायो । टाइम्सका विजय बुर्जाले ३६ स्कोर गरेका थिए । 